Bona Ntaba Tree House Lodge | LekkeSlaap
Bona Ntaba Lodge is naby Hoedspruit in 'n privaat wildreservaat geleë en bied gaste die geleentheid om die atmosfeer van die Suid-Afrikaanse Bosveld by 'n rustige lodge te ervaar.
Die lodge het 4 unieke selfsorgboomhuis-chalets en 'n sentrale gemeenskaplike gebou. Twee van die boomhuise het privaat kombuise en bomas. Die boomhuis-chalets kan apart of saam vir 'n privaat vakansie bespreek word.
Elke boomhuis-chalet het 'n koninggrootte-bed of 2 enkelbeddens en 'n en suite-badkamer met 'n bad en 'n buitestort. Linne en muskietnette word voorsien en die vensters is met gaas bedek. Elke eenheid het ook 'n privaat dek wat lieflike uitsigte op die bergreeks, sonsondergang en Bosveld bied. Die eenhede word daagliks skoongemaak. Die lodge is in die natuurreservaat geleë en kameelperde, sebras en ander wild beweeg vrylik in die kamp rond.
Die sentrale lodge is tussen die boomhuise geleë en het 'n groot, volledig toegeruste kombuis met 'n toesluitkas en yskas vir elke boomhuis, asook 'n eet- en sitarea. Die boma met braaigeriewe en die plonspoel met 'n dek is by die sentrale hoofgebou geleë.
Kom kyk hoe die son aan die einde van die dag agter die bergreeks inkruip terwyl die wild deur die kamp wandel en die watergat voor die dek en swembad besoek.